Ekspedisjonsbygningen på Vikhamar stasjon, 1942–1986
**Vikhammer stasjon** er en jernbanestasjon på Meråkerbanen ved Vikhammer i Malvik kommune i Trøndelag fylke, beliggende i strandsonen ned mot Strindfjorden.

De første årene
---------------

Vikhammer ble opprettet som stoppested 19. juni 1893, men hadde togstopp kun om sommeren inntil 1905, og synes ikke å ha fått ekspedisjonsbygning før ca. 1909, beliggende på sjøsiden av banen. Vikhammer var betjent kun om sommeren helt til 1920.

Stasjon med betjening
---------------------

1. mai 1942 ble stoppestedet oppgradert til full stasjon og fikk ved den anledning en ny toetasjes ekspedisjonsbygning i funksjonalistisk stil plassert på motsatt side av banen enn den første ekspedisjonsbygningen. Bygningen ble tegnet av NSBs Arkitektkontor. 22. oktober 1943 fikk stasjonen sikringsanlegg, antagelig fra Malvik stasjon som ble degradert som stasjon i juni 1942. 11. januar 1976 ble stasjonen fjernstyrt, det vil si at oppgaven med å stille sporveksler og signaler for å skre trygg togframføring ble flyttet fra stasjonsbetjeningen til fjernstyringssentralen i Trondheim. Stasjonen var likevel betjent for reisende og gods en stund etterpå, men fra 1. oktober 1977 ble slutt med det også. Lokaltogene fortsatte å stoppe på den da ubetjente stasjonen og tog fortsatte å krysse på stasjonen, men fra 2. juni 1985 ble lokaltrafikken nedlagt i den form den ble drevet dengang nedlagt. Vikhamar stasjon var dermed blitt en ren fjernstyrt kryssingstasjon for tog, men ingen reisende kunne benytte seg av stasjonen. Ekspedisjonsbygningen ble revet i 1986.

Kamp for å få tilbake togstoppet
--------------------------------

Lokaltrafikken i Trondheimsregionen ble reorganisert og gjenopprettet under navnet Trønderbanen, men togstopp på Vikhamar inngikk ikke i stoppmønsteret for Trønderbanen. Den tidligere lokaltogene mellom Trondheim og Stjørdal/Steinkjer hadde mange togstopp, og for å få ned reisetiden samtidig med at nye motorvogner (type 92) ble satt i drift i 1985, nedla NSB en rekke stoppesteder. Vikhamar var altså en av disse. Det ble protestert fra lokalt hold mot dette, og et av argumentene for å få gjenopprettet togstopp på Vikhamar stasjon, var at Hommelvik hadde beholdt hele tre togstopp over en 3 km lang strekning. 
Etter lokale protester mot av Vikhamar hadde mistet persontogstopp, mens Hommelvik med omtrent like stor befolkning hadde beholdt tre stopp (Hallstad, Hommelvik og Solbakken). Fra 22. august 1999 ble Hallstad holdeplass nedlagt og Vikhamar stasjon fikk tilbake persontogstopp. Oppføring av et større boligkompleks rett ved stasjonen bidrog også til å begrunne behovet for togstopp på Vikhammer. På 2000-tallet ble fasilitetene for reisende utbedret gjennom først et venteskur (se bilde), senere ny plattform og forbedret atkomst med bil til parkeringsplassene.

Navnendringer
-------------

Det opprinnelige navnet *Vikhammer* ble endret 1. februar 1926 til *Vikhamar*. Den 7. januar 2007 skiftet stasjonen navn tilbake til det opprinnelige *Vikhammer*.

Referanser
----------

1. 1 2 3 4 5 6 7 8  Bjerke, T. & Holom, F. (2004) Banedata 2004. Oslo/Hamar: Norsk Jernbaneklubb & Norsk Jernbanemuseum. s. 112
2. 1 2 3 4  Bjerke, T. & Holom, F. (2004) Banedata 2004. Oslo/Hamar: Norsk Jernbaneklubb & Norsk Jernbanemuseum. s. 113

Litteratur
----------

* Thor Bjerke og Finn Holom (2004). *Banedata 2004*. Hamar / Oslo: Norsk Jernbaneklubb / Norsk Jernbanemuseum. s. 112–113. ISBN 82-90286-28-7.
* Dahl, Aasmund, red. (1992). *NSBs bygningsregistrering: Trondheim distrikt: Meråkerbanen*. NSB Arkitektkontoret. s. 48.

Eksterne lenker
---------------

* (no) Bane NORs informasjonsside om Vikhammer stasjon
* (no) Vikhammer stasjon i Norsk Jernbaneklubbs stasjonsdatabase
* (no) Norsk Jernbaneklubbs stasjonsdatabase: Meråkerbanen
* Jernbanestasjoner i Malvik


| **Forrige stasjon** |   |  |   | **Neste stasjon**
 |
| --- | --- | --- | --- | --- |
| Ranheim |  | Meråkerbanen |  | Midtsandannedlagt: Malvik |

| Regionaltrafikk  |
| Ranheim | R70 | Støren - Trondheim S - Steinkjer |  | Hommelvik |
| R70 | Lerkendal - Trondheim S - Steinkjerkun pendleravganger |  |
| Trondheim S | R71 | Trondheim S - Hell - Storlien |  |

| * v
* d
* r
R70   Steinkjer – Trondheim S – Støren (– Oppdal) |
| --- |
|  | - | 
* Steinkjer
* Sparbu
* Røra
* Verdal
* Bergsgrav
* Røstad
* Levanger
* Skogn
* Ronglan
* Åsen
* Skatval
* Stjørdal
* Værnes
* Hell
* Hommelvik
* Vikhammer
* Ranheim
* Rotvoll
* Leangen
* Lilleby
* Lademoen
* Trondheim S
* Skansen
* Marienborg

 |
| - | 

|  |  |
| --- | --- |
| - | 
* Selsbakk
* Heimdal
* Melhus skysstasjon
* Kvål
* Ler
* Lundamo
* Hovin
* Støren
* Berkåk1
* Oppdal1

 |
| - | 
* Lerkendal

 |

 |
| 
* (1 Én daglig avgang mot Trondheim S)
* Baner: Nordlandsbanen
* Dovrebanen
* Rørosbanen
* Stavne–Leangenbanen
* Operatør: SJ Norge
* Materiell: Type 76
* Type 92

 |

| * v
* d
* r
R71   Trondheim – Storlien |
| --- |
|  | 
* Trondheim S
* Vikhammer
* Hommelvik
* Hell
* Hegra
* Gudå
* Meråker
* Kopperå
* Storlien

 |
| 
* Baner: Meråkerbanen
* Nordlandsbanen
* Mittbanan
* Operatør: SJ Norge
* Materiell: Type 92
* Type 93

 |


|  |  |
| --- | --- |
| Oppslagsverk/autoritetsdata | GeoNames **·** Sentralt stedsnavnregister **·** Network Statement
 |